Vitamin K

Vitamin K (K saking "Koagulations-Vitamin" ing Basa Jerman kaliyan Basa Dhènemarken) inggih punika saklompok vitamin lipofilik kaliyan hidrofobik ingkang dipunbetahaken kanggé modhifikasi pasca translasi saking manéka jinis protéin, kados ta ing prosès mbekunipun getih. Sacara kimia, vitamin K turunan saking 2-metil-1,4-naftokuinona.. Sifat Vitamin K inggih punika tahan panas, nanging énggal risak manawi kénging senyawa asem, basa, kaliyan sinar srengéngé.Vitamin Basics. DSM Nutritional Products. http://www.vitamin-basics.com/index.php?id=41 

Ing manungsa, vitamin K angsal saking nutrisi panganan kaliyan mikroflora ing saluran pencernaan. Ing salebeting ati, vitamin K dipunbetahaken kanggé ngaktivaken protombin mawi réaksi karboksilasi gugus Glu ing rèsidèu protéin perkusoripun. Asam glutamat ingkang ngalami réaksi karboksilasi bakal éwah dados asem karboksiglutamat gamma.

Vitamin K2 (menakuinona, menatetrenona) kanthi normal dipunkasilaken déning baktèri ing salebeting saluran pencernaan manungsa, kaliyan defisiensi gizi amargi diet ingkang jarang sanget kadadosan kajawi saluran pencernaan punika ngalami karisakan ingkang parah sanget. Saéngga boten saged nyerep molekul. Vitamin K pinanggih ing janganan ijem, kados ta bayem, katuk, kol, selada, kaliyan brokoli.

 Vitamin K kaliyan Kasarasan Badan 

Para peneliti ing Tufts nemokaken déne vitamin K saged ngelongi risiko resistensi insulin saéngga mbanttu nglawan diabetes. Penemuan ini diterbitkan dalam Diabetes Care. Vitamin K ugi saged mbantu metabolisme ing badan ingkang wonten gegayutanipun kaliyan resistensi insulin.Yoshida MY, Jacques PF, Meigs JB, et al. 2009. {gamma}-Carboxylation of osteocalcin and insulin resistance in older men and women. Am J Clin Nutr 90:1230-35. Ing badan, vitamin K menet prosès pendarahan ing ati ingkang asring tuwuh amargi nganggé aspirin utawi antibiotik ingkang kathah. Liwat mekanisme ingkang sami, vitamin K saged ngrendhetaké prosès mbentuk sèl kanker ati kaliyan kanker paru-paru.Wilson AC, Fasco MJ. 1986. Vitamin-K-dependent proteins in microsomes of primary lewis lung tumors. Int J Cancer 8(6):877-82.

Panalitèn sanès ugi mbuktèkaken déné kajawi diabetes, vitamin K ugi saged ningkataken kepadhetan balung, saéngga kawangun struktur rangka badan ingkang kuwat.Price PA. 1988. Role of vitamin-K-dependent proteins in bone metabolism. Annu Rev Nutr 8:565–83. Khususnya pada wanita, vitamin K juga dapat menurunkan risiko terkena osteoporosis. Kanggé tiyang wadon, vitamin K saged ngudhunaken resiko kénging osteoporosisi. Ing salebeting balung, vitamin K saged mbantu senyawa osteokalsin ing ginanipun nyerep mineral kanggé mbantuk struktur balung ingkang kuwat. Osteokalsin punika dipunkasilaken déning osteoblas, kempalan sèl ingkang mbentuk balung.Tsukamoto Y, Ichise H, Kakuda H, Yamaguchi M. 2000. Intake of fermented soybean (natto) increases circulating vitamin K2 (menaquinone-7) and gamma-carboxylated osteocalcin concentration in normal individuals. J Bone Miner Metab 18(4):216–22.

 Ugi pirsani 
 Vitamin

 Pranala njawi 

 Vitamin K: Another Reason to Eat Your Greens
 Vitamin K: Signs of Deficiency 
 Vitamin K Deficiency - from the Merck Manual
 An Alternative Perspective on Vitamin K Prophylaxis
 Vitamin K Content - USDA National Nutrient Database for Standard Reference, Release 19 

 Cathetan suku 

Kategori:Vitamin